Keďže sa dajú termíny rovnodennosti ľahko určiť, staré kultúry na nich zakladali svoje kalendáre. Tú jesennú potom oslavovali ako čas vyrovnanosti a hojnosti, kedy sa žne úroda a treba sa krajine poďakovať za dary, ktoré ľuďom poskytla. Kelti nazývali jesennú rovnodennosť Mabon či Alban Elfed a organizovali veľké hostiny. Slovania ďakovali za úrodu a obetovali chlieb alebo kašu z obilia.